Persatuan Cinta Syria Malaysia

Persatuan Cinta Syria Malaysia (, atau CSM) ialah sebuah pertubuhan di Malaysia yang menawarkan khidmat sukarelawan membantu pelarian Syria, khususnya bidang pendidikan. Pertubuhan ini mula ditubuhkan pada 2013 di Mafraq, Jordan oleh pengasasnya, Ahmad Musa al-Nuwayri Kamaruzaman. Ia telah didaftarkan di Malaysia sebagai Persatuan Cinta Syria Malaysia pada 2014.

Pada 2021, CSM menjadi anggota gabungan MyAqsa Defenders, sebuah gabungan 16 pertubuhan bukan kerajaan di Malaysia yang ditubuhkan sebagai tindak balas akibat tercetusnya Perang Pedang al-Quds 2021. Pada 2023 pula, CSM bersama-sama beberapa pertubuhan lain menyertai Gabungan Prihatin Turkiye-Syria (GPTS) bagi menyalurkan bantuan kemanusiaan pascagempa bumi yang berlaku di Turki dan Syria.

 Perkembangan 
Walaupun pernah diuji dengan pelbagai cabaran, pertubuhan ini masih gagah mengorak langkah sehingga tertubuhnya “Sekolah KITA”, iaitu sekolah percuma untuk anak-anak pelarian Syria. 

Bukan itu sahaja, persatuan ini juga telah mengorak langkah dengan lebih efektif apabila telah mendapatkan Certification di bawah Management System ISO 9001:2015 (Quality Management System) pada 13 Oktober 2023 di bawah skop Provision Of Humanitarian Aid.

Persatuan ini juga aktif dalam memberikan sumbangan pada setiap tahun terutamanya pada Musim Sejuk, Bulan Ramadan, Hari Raya Qurban dan kegunaan untuk pendidikan. 

 Penubuhan pusat pendidikan untuk pelarian 
Pertubuhan ini telah menubuhkan pusat bimbingan alternatif dengan nama "Sekolah KITA" di tiga buah tempat di tiga buah negara iaitu Mafraq di Jordan, Kilis di Turki dan Bangi, Malaysia. Di Malaysia, sekolah ini memberikan perkhidmatan pendidikan akademik holistik secara percuma kepada lebih 80 kanak-kanak pelarian Syria berusia lima hingga 12 tahun. 

Moto persatuan ini “Your Help, Their Future” dapat memberi ruang harapan kepada mereka yang memerlukan dalam meneruskan hidup dengan selayaknya. 

 Fokus Utama 

 Pendidikan
 Bantuan Kecemasan
 Kebajikan

 Rujukan 

Kategori:Penubuhan 2014 di Malaysia
Kategori:Pertubuhan bukan untung di Malaysia
Kategori:Hubungan Malaysia–Syria